
RAPORT DE ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr.173/2000 pentru modificarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri 

În urma examinării proiectului de Lege privind aprobarea Ordonanţei de urgenţă a Guvernului nr.173/2000 pentru modificarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri în şedinţa din 28 februarie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3






1
(din Legea de aprobare)

Articol unic. – Se aprobă Ordonanţa de urgenţă a Guvernului nr.173 din 26 octombrie 2000 pentru modificarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, publicată în Monitorul Oficial al României, Partea I, nr.533 din 30 octombrie 2000.
Se propune completarea textului, la final, cu sintagma “cu următoarea modificare:”

Autor: d-na deputat Smaranda Dobrescu
Pentru respectarea normelor de tehnică legislativă.

2
Din ordonanţă

4. Alineatul (3) al articolului 6, va avea următorul cuprins:

“(3) De drepturile prevăzute la alin.(1) şi (2) beneficiază şi persoanele prevăzute la art.4.”


Se propune introducerea în Legea de aprobare, ca pct.1, a unui text cu următorul cuprins:

“1. La articolul I, punctul 4 se elimină.”

Autor: d-na deputat Smaranda Dobrescu
Întrucât prin Ordonanţa Guvernului nr.73/1999 privind impozitul pe venit, alineatul (1) al articolului 6 din Decretul-Lege 118/1990 este abrogat.

În cursul dezbaterilor în comisie, următorul amendament nu a fost acceptat:

1
(din ordonanţă)

3. Alineatul (2), litera c) a articolului 6, va avea următorul cuprins:

“c) douăsprezece călătorii gratuite, anual, pe calea ferată română, cu clasa I, pe toate categoriile de trenuri de persoane.”


D-nii deputaţi Kerekes Karoly şi Birtalan Akos propun reformularea textului după cum urmează:

“3. Alineatul (2) al articolului 6 va avea următorul cuprins:

“(2) De asemenea, persoanele aflate într-una dintre situaţiile prevăzute la art.1 vor beneficia de următoarele drepturi:

a) asistenţă medicală şi medicamente, în mod gratuit şi prioritar, atât în tratament ambulatoriu, cât şi pe timpul spitalizărilor;

b) transport urban gratuit cu mijloacele de transport în comun aparţinând unităţilor cu capital de stat (autobuz, troleibuz, tramvai, metrou);

c) douăsprezece călătorii gratuite, anual, pe calea ferată română, cu clasa I, pe toate categoriile de trenuri de persoane, cu mijloace de transport auto sau cu mijloace de transport  fluviale, după caz, la alegere, folosirea acestora fiind posibilă şi de către însoţitori în cadrul numărului de călătorii stabilit pentru titular;
d) un bilet pe an, gratuit, pentru tratament într-o staţiune balneoclimaterică;

e) scutire de plata taxelor de abonament pentru radio şi televiziune;

f) prioritate la instalarea unui post telefonic, precum şi scutire de plata taxei de abonament;

g) acordarea, la cerere, cu titlu gratuit, a unui loc de veci.”
Argumente pentru susţinere:

Întrucât vârsta înaintată a beneficiarilor Decretului-Lege nr.118/1990 justifică însoţirea acestora (reglementare similară regăsită în Legea nr.44/1994 privind veteranii de război); de asemenea, nu se justifică actuala limitare a călătoriilor cu mijloace de trasport auto sau fluviale numai pe traseul localitate de domiciliu - reşedinţă de judeţ.

Argumente pentru respingere:

Întrucât modul de definire propus în Ordonanţă este mai explicit.

